जिले में नौतोड़ को लेकर भ्रम फैला रही भाजपा : प्रताप नेगी
रामपुरमें शुक्रवार को किन्नौैर युवा कांग्रेस अध्यक्ष प्रताप नेगी ने प्रेस को संबोधित करते हुए कहा कि विधानसभा चुनाव करीब आता देख भाजपा भ्रामक प्रचार करने में लगी हुई है। उन्होंने भाजपा नेताओं से दलगत राजनीति को छोड़कर जनजातीय जिले के विकास में अपना सहयोग करने की सलाह दी।
प्रताप नेगी ने कहा कि कांग्रेस सरकार ने किन्नौर जिले का सर्वांगीण विकास करवाया है, जिसे भाजपा नेता पचा नहीं पा रहे। मुख्यमंत्री वीरभद्र सिंह और विस उपाध्यक्ष जगत सिंह नेगी ने किन्नौैर क्षेत्र में विकास में कोई कमी नहीं रखी है। भाजपा कार्याकाल में जिले की जिन सड़कों का निर्माण कार्य बंद कर दिया था। कांग्रेस सरकार ने उन सड़कों का निर्माण कराया और लोगों को सड़क सुविधा उपलब्ध कराई। इसको लेकर भाजपा नेता ने बेतुकी बयानबाजी कर रहे हैं।
किन्नौरके अस्पताल ने स्वास्थ्य में नाम कमाया :नेगी ने कहा कि किन्नौर के अस्पताल ने देश भर में स्वास्थ्य क्षेत्र में अपना नाम कमाया है। भाजपा नेता जिले में नौतोड़ भूमि को लेकर भ्रम फैला रहे हैं। सरकार ने जनजातीय क्षेत्रों में नौतोड़ सुविधा दिलाई है। इसका लाभ क्षेत्र के लोगों को होगा।
hin_Deva hin_Deva hin_Deva hin_Deva